朱燮元 (咸豐舉人)

朱燮元，諱定焱，冊名燮元，字從三，或作崇珊，號禮臣，或作理臣，湖北黃州府蘄州大同石坪人，清朝政治人物。

 生平 
朱燮元為明荊藩富順王朱厚焜庶次子朱載堘後人，道光二十七年（1847年）丁未入庠就讀，咸豐八年（1858年）戊午科湖北鄉試舉人。同治十年（1871年）辛未科大挑一等以知縣用，光緒三年（1877年）丁丑署任四川鄰水縣知縣，光緒四年（1878年）戊寅丁母憂回到蘄州，光緒五年（1879年）己卯三月初六日逝世，葬於魯丹沖石雞坪住屋後『在今陳灣朱氏老屋附近的山上，有數十座朱氏後裔的墓葬，自清朝早期至民國時期。其中朱燮元墓是代表。朱燮元墓位於柳林河東北約500米的山坡上。依山而立，坐東北向西南，墓地面積12平方公尺：封土堆高1.5米，底徑2.4米。有三塊大理石墓碑，均為平額用高70厘米，寬22厘米的麻石方柱隔開。中碑高0.72米，寬0.46米，兩側碑高0.7米，寬0.4米，中碑上刻「朱公燮元之墓」，兩側碑刻有生平事跡。中碑之頂橫刻「人傑地靈」四字。朱燮元，蘄春大同石坪人。生於道光壬辰，歿於光緒己卯，咸豐年舉人，曾任知縣。碑文如下：『諱定焱，冊名燮元，字從三，號禮臣，自少讀書穎異，比長，酷好經史，道光丁未以英年入庠，咸豐戊午年登鄉榜，同治辛未大挑一等以知縣用，原掣山東，就近致掣四川，欽加五品銜，光緒丁丑調署鄰水縣府，蒞任政平訟理，大憲宏獎，士民咸嘖嘖有聲，戊寅歲丁太恭人憂歸里，越半載以疾終。嗚呼。如公之文章。經濟兼善。其長朱易求諸三代下矣。公淑配查宜人。溫慧有賢德。子孫亦敦篤。克承先緒。公之後嗣昌熾恭蒸然未艾也。爰勒石以永垂不朽。堂弟鼎元謹撰。生於道光壬辰年三月十四日辰時，歿於光緒己卯年三月初六日巳時，葬魯丹沖石雞坪住屋後，丑未兼艮坤向，祀男靜旋，孫定來、定全。大清光緒辛巳年十一月十四日立』。蘄春縣文物局，蘄春縣博物館編著。《湖北蘄春荊王府》。湖北科學技術出版社。2014.12。第180頁『朱燮元，字理臣，湖北蘄州人，咸豐戊午舉人，光緒三年署』。民國二十四年《鄰水縣誌》「同知銜署理四川鄰水縣知縣朱理臣先生傅，乙亥科舉人姻弟文階陳台拜撰。有經濟而無學問者，其人非名吏；有學問而無經濟者，其人非名儒。古來以名儒為名吏者，當其空山寂處，挾經史數百卷，採譔著數百家，上下千年，洞觀得失，一旦膺民社，服官政，取向所蘊於中者，宣為治績，廉明勤慎，聲播朝野，然後學問經濟相得益彰。嘗持此以論當世士大夫，鮮有當其意者。今觀吾友理臣先生，心竊企焉。先生諱燮元，字崇珊，理臣其號也，為荊藩嫡裔。明季獻賊陷蘄，其先祖避居大桴山下，累守忠樸，有隱德。自國初至乾嘉間，寂匕不求聞達。迄道光時，其先兄鼎臣公以丙午舉人擢授鹽庫大使，未仕卒，先生乃起而繼之。先生少聰慧，讀書目數行下。十歲習詩藝，多洞達語。酷好史策，有會意處輒忘，寢食不倦。道光丁未，年十六，受知於學使江君雨農，入泮後，屢膺秋薦。咸豊戊午登郷榜，公車凡四上，惜未登進士第。旋以同治辛未大挑一等，原掣山東，援例改掣四川。壬申春，束裝赴蜀，路過台舍，盤桓數晨夕，與談當世事，輒感奮不自禁，慨然以整飭風化爲任。入蜀後，迭邀上憲賞識，累委重任。光緒丁丑夏，調攝鄰水篆。鄰水素悍毅，民教雜處，先生宰是邑，政平訟理，舊染一清。維時當道各大憲，若丁君寶楨、程君豫、丁君士彬，莫不推心置腹，倚爲臂助，每批片牘，輒嘉獎優厚。甫一年，鄰水蒸蒸稱治。戊寅秋，丁太恭人憂歸里，惜天促其算，居山甫六月，溘然以逝。鳴呼憫矣！先生之學問，可謂閎矣，先生之經濟，可謂偉矣。古所謂以名儒為名吏者，蔑以過矣。台姪泮濱，其壻也。台不文，又不善諛，勉徇濱泮請，因狀其行以紀之。」，（孝友堂）《朱氏宗譜》卷二。

 註釋 

 外部链接 
 蕲州在线有关朱燮元的记载 

Category:清朝鄰水縣知縣
Category:咸豐八年戊午科舉人
Category:蘄州人
Category:大桴朱氏